નવી દિલ્હી, તા. ર૪ : ચૂંટણીના માહોલમાં ગરમાવા વચ્ચે વડાપ્રધાન નરેન્દ્રભાઇ મોદી બુધવારે કાઉન્સીલ ઓફ મીનીસ્ટર્સ સાથે મીટીંગ કરશે. સુત્રો અનુસાર, વડાપ્રધાનના નિવાસ સ્થાને થનાર આ મીટીંગમાં બધા પ્રધાનો ભાગ લેશે. તેમાં અટવાયેલા કામોની સમીક્ષા ઉપરાંત સરકારની કલ્યાણકારી યોજનાઓની માહિતી અને ચૂંટણી દરમ્યાન લોકોને તેના વિષે કેવી રીતે જણાવવું તે બાબતે ચર્ચા થશે. આ મીટીંગમાં વડાપ્રધાન હાલમાં સીબીઆઇમાં ચાલી રહેલ ડખો અને રાફેલ મામલા બાબતે સરકારના વિચારો મૂકશે. આ મુદાઓ પર વિરોધપક્ષો સતત હુમલાઓ કરે છે.